CELEX: 32013D0437
Language: hu
Date: 2013-08-14 00:00:00
Title: 2013/437/EU: A Bizottság végrehajtási határozata ( 2013. augusztus 14. ) a hasított sertések görögországi osztályozási módszerének engedélyezéséről szóló 2010/642/EU határozat módosításáról és a hasított sertések görögországi osztályozási módszereinek engedélyezéséről szóló 89/449/EGK határozat hatályon kívül helyezéséről (az értesítés a C(2013) 5302. számú dokumentummal történt)

17.8.2013   
            
            
               HU
            
            
               Az Európai Unió Hivatalos Lapja
            
            
               L 220/49
            
         
      A BIZOTTSÁG VÉGREHAJTÁSI HATÁROZATA
   
   (2013. augusztus 14.)
   a hasított sertések görögországi osztályozási módszerének engedélyezéséről szóló 2010/642/EU határozat módosításáról és a hasított sertések görögországi osztályozási módszereinek engedélyezéséről szóló 89/449/EGK határozat hatályon kívül helyezéséről
   (az értesítés a C(2013) 5302. számú dokumentummal történt)
   (Csak a görög nyelvű szöveg hiteles)
   (2013/437/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 43. cikke m) pontjára, összefüggésben 4. cikkével,
   mivel:
   
               (1)
            
            
               A 89/449/EGK bizottsági határozat (2) három hasítottsertés-osztályozási módszer használatát engedélyezte Görögország számára. Görögország arról tájékoztatta a Bizottságot, hogy az említett határozat elfogadása óta jelentős változások következtek be az osztályozási módszerek és a sertésállomány tekintetében. Ezért a szóban forgó határozattal engedélyezett három módszer már nem alkalmazható.
            
         
               (2)
            
            
               A 2010/642/EU bizottsági határozat (3) egy módszer használatát engedélyezte Görögország számára a lefejtett bőrű hasított sertések osztályozása tekintetében.
            
         
               (3)
            
            
               Görögország két új korszerű osztályozási módszert dolgozott ki, és arra kérte a Bizottságot, hogy engedélyezze a hasítottsertés-osztályozás e két új módszerének alkalmazását saját területén, és ennek érdekében az 1249/2008/EK bizottsági rendelet (4) 23. cikkének (4) bekezdésében előírt jegyzékben bemutatta boncolásos vizsgálatainak részletes leírását, a módszerek alapjául szolgáló elveknek, a boncolásos vizsgálatok eredményeinek és a színhús százalékos arányának értékelésére szolgáló egyenleteknek a feltüntetésével.
            
         
               (4)
            
            
               A kérelem vizsgálata során megállapítást nyert, hogy a kérdéses osztályozási módszerek engedélyezésének feltételei teljesülnek. Következésképpen indokolt engedélyezni ezen osztályozási módszerek Görögországban való alkalmazását.
            
         
               (5)
            
            
               A 2010/642/EU határozatot ezért ennek megfelelően módosítani kell.
            
         
               (6)
            
            
               A 89/449/EGK határozatot hatályon kívül kell helyezni.
            
         
               (7)
            
            
               Az eszközök vagy az osztályozási módszerek nem módosíthatók, kivéve, ha ezt a Bizottság határozat útján kifejezetten engedélyezi.
            
         
               (8)
            
            
               Az e határozatban előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A HATÁROZATOT:
   1. cikk
   A 2010/642/EU határozat a következőképpen módosul:
   
               1.
            
            
               Az 1. cikk helyébe a következő szöveg lép:
               „1. cikk
               (1)   Az 1234/2007/EK rendelet V. mellékletének B.III. pontjával összhangban kiszerelt hasított sertések osztályozására Görögországban ugyanazon melléklet B.IV. pontjának 1. bekezdése értelmében a következő módszer alkalmazása engedélyezett: az »Optiscan-TP« elnevezésű műszer és az ahhoz kapcsolódó értékelési módszerek, amelyek részleteit e határozat mellékletének I. része ismerteti.
               (2)   A lefejtett bőrű hasított sertések osztályozására az 1234/2007/EK rendelet V. melléklete B.IV. pontjának 1. bekezdése szerint Görögországban a következő módszerek engedélyezettek:
               
                           a)
                        
                        
                           az »OptiScan TP« elnevezésű műszer és az ahhoz kapcsolódó értékelési módszerek, amelyek részleteit e határozat mellékletének I. része ismerteti;
                        
                     
                           b)
                        
                        
                           a »Hennessy Grading Probe (HGP 4)« elnevezésű műszer és az ahhoz kapcsolódó értékelési módszer, amelynek részleteit e határozat mellékletének II. része ismerteti.”
                        
                     
         
               2.
            
            
               A melléklet helyébe e határozat mellékletének szövege lép.
            
         2. cikk
   A 89/449/EGK határozat hatályát veszti.
   3. cikk
   Ennek a határozatnak a Görög Köztársaság a címzettje.
   
      Kelt Brüsszelben, 2013. augusztus 14-én.
      
         
            a Bizottság részéről
         
         Dacian CIOLOȘ
         
         
            a Bizottság tagja
         
      
   
   
      (1)  HL L 299., 2007.11.16., 1. o.
   
      (2)  A Bizottság 1989. július 17-i 89/449/EGK határozata a hasított sertések görögországi osztályozási módszereinek engedélyezéséről (HL L 214., 1989.7.25., 17. o.).
   
      (3)  A Bizottság 2010. október 25-i 2010/642/EU határozata a hasított sertések görögországi osztályozási módszerének engedélyezéséről (HL L 280., 2010.10.26., 60. o.).
   
      (4)  A Bizottság 2008. december 10-i 1249/2008/EK rendelete a szarvasmarhák, sertések és juhok közösségi minősítési rendszereinek alkalmazására és e termékek árának bejelentésére vonatkozó részletes szabályok megállapításáról (HL L 337., 2008.12.16., 3. o.).
   
      MELLÉKLET
      
         
            „MELLÉKLET
            
               A HASÍTOTTSERTÉS-OSZTÁLYOZÁS MÓDSZEREI GÖRÖGORSZÁGBAN
            
            
               I.   rész
            
            
               OptiScan-TP
            
            
                        1.
                     
                     
                        Az ebben a részben előírt szabályok akkor alkalmazandók, ha a hasított sertések osztályozása a »OptiScan TP« elnevezésű műszer használatával történik.
                     
                  
                        2.
                     
                     
                        Az Optiscan-TP műszer fel van szerelve egy digitális képalkotóval, amely a hasított test két mérési pontján készít megvilágított képet. A szalonna és az izom vastagságát ezen képek alapján, a két mérési ponton alapuló „Zwei-Punkte-Messverfahren (ZP)” módszer segítségével számítják ki.
                        A mért értékeket magával az Optiscan-TP műszerrel kell átszámítani a színhústartalom becsült értékére. A képeket el kell menteni, így azokat később ellenőrizni lehet. Az integrált Bluetooth® interfész könnyű adatátvitelt tesz lehetővé.
                     
                  
                        3.
                     
                     
                        A hasított test színhústartalmát a következő képlet alapján kell kiszámítani:
                        
                                    3a.
                                 
                                 
                                    Az 1234/2007/EK rendelet V. mellékletének B.III. pontjával összhangban kiszerelt hasított sertések osztályozása esetében:
                                    ahol:
                                    
                                                Ŷ
                                             
                                             
                                                =
                                             
                                             
                                                a hasított test becsült színhústartalma százalékban,
                                             
                                          
                                                Χ1
                                                
                                             
                                             
                                                =
                                             
                                             
                                                a legkisebb szalonnavastagság (bőrrel együtt) milliméterben, a musculus gluteus medius (középső farizom) fölött mérve,
                                             
                                          
                                                Χ2
                                                
                                             
                                             
                                                =
                                             
                                             
                                                az ágyékizom vastagsága milliméterben, azaz a musculus gluteus medius elülső (koponya felőli) vége és a gerinccsatorna felső (háti) széle között mért legkisebb távolság.
                                             
                                          
                              
                                    3b.
                                 
                                 
                                    A lefejtett bőrű hasított sertések osztályozása esetében:
                                    ahol:
                                    
                                                Ŷ
                                             
                                             
                                                =
                                             
                                             
                                                a hasított test becsült színhústartalma százalékban,
                                             
                                          
                                                Χ1s
                                                
                                             
                                             
                                                =
                                             
                                             
                                                a legkisebb szalonnavastagság (bőr nélkül) milliméterben, a musculus gluteus medius (középső farizom) fölött mérve,
                                             
                                          
                                                Χ2
                                                
                                             
                                             
                                                =
                                             
                                             
                                                az ágyékizom vastagsága milliméterben, azaz a musculus glutaeus medius elülső (koponya felőli) vége és a gerinccsatorna felső (háti) széle között mért legkisebb távolság.
                                             
                                          A képletek 50–110 kg tömegű hasított testekre érvényesek.
                                 
                              
                  
               II.   rész
            
            
               Hennessy Grading Probe (HGP 4)
            
            
                        1.
                     
                     
                        Az ebben a részben előírt szabályok akkor alkalmazandók, ha a hasított sertések osztályozása a »Hennessy Grading Probe (HGP 4)« elnevezésű műszer használatával történik.
                     
                  
                        2.
                     
                     
                        A műszer fel van szerelve egy fotódiódával (LYU 260-EO típusú Siemens LED) és egy Silonex SLCD-61N1 típusú fotódetektorral ellátott, 5,95 mm átmérőjű szondával (a szonda végén lévő pengénél az átmérő 6,3 mm), és működési tartománya 0–120 mm közötti. A mért értékeket magával a HGP 4 műszerrel vagy egy ahhoz kapcsolt számítógéppel kell átszámítani a színhústartalom becsült értékére.
                     
                  
                        3.
                     
                     
                        A hasított test színhústartalmát a következő képlet alapján kell kiszámítani:
                        
                           
                        ahol:
                        
                                    Ŷ
                                 
                                 
                                    =
                                 
                                 
                                    a hasított test becsült színhústartalma százalékban,
                                 
                              
                                    Χ1
                                    
                                 
                                 
                                    =
                                 
                                 
                                    a hátszalonna (bőr nélküli) vastagsága milliméterben, a hasított test középvonalától 8 cm-re, az utolsó borda szintjénél mérve,
                                 
                              
                                    Χ2
                                    
                                 
                                 
                                    =
                                 
                                 
                                    a hátszalonna (bőr nélküli) vastagsága milliméterben a hasított sertés középvonalától 6 cm-re, hátulról a harmadik és a negyedik borda között mérve,
                                 
                              
                                    Χ3
                                    
                                 
                                 
                                    =
                                 
                                 
                                    a hátizom vastagsága milliméterben az X2-vel egy időben és ugyanazon helyen mérve.
                                 
                              A képlet 60–120 kg tömegű hasított testekre érvényes.”